laion/Wikipedia-Exotic huggingface dataset:
ლევანტოს რაიონი

ლევანტოს რაიონი (ესპ. Distrito de Levanto) — რაიონი პერუში, ამასონასის რეგიონის ჩაჩაპოიასის პროვინციაში. მდებარეობს ზღვის დონიდან - მეტრზე. 2007 წლის მონაცემებით, მოსახლეობა 945 ადამიანს შეადგენდა, სიმჭიდროვე 12.19 ადამიანი კმ²-ზე. ფართობი 77.54 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine.
მაგდალენას რაიონი (ჩაჩაპოიასი)

მაგდალენას რაიონი (ესპ. Distrito de Magdalena) — რაიონი პერუში, ამასონასის რეგიონის ჩაჩაპოიასის პროვინციაში. მდებარეობს ზღვის დონიდან 1980 მეტრზე. 2007 წლის მონაცემებით, მოსახლეობა 880 ადამიანს შეადგენდა, სიმჭიდროვე 6.5 ადამიანი კმ²-ზე. ფართობი 135.47 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine.
1998

ვიკისაწყობში არის გვერდი თემაზე: 1998 1998 (ათას ცხრაას ოთხმოცდათვრამეტი) წელი — გრიგორიანული კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის XX საუკუნის მე-10 დეკადის მე-8 წელი. 2 მაისი : ბრიუსელში დაარსდა ევროპის ცენტრალური ბანკი. 7 აგვისტო : ტერორისტები აფეთქებენ აშშ-ის საელჩოებს ტანზანიასა და კენიაში. მოკლულ იქნა 224, ხოლო მძიმედ დაშავდა 4500 ადამიანი მთავარი სტატია: კატეგორია:დაბადებული 1998. 8 იანვარი : მანუელ ლოკატელი — იტალიელი ფეხბურთელი 14 იანვარი : გელა აფრასიძე — ქართველი მორაგბე 4 მარტი : გიორგი არაბიძე — ახალგაზრდა ქართველი ფეხბურთელი 4 მარტი : ომარ ბულუხაძე — ქართველი ფეხბურთელი 10 ივლისი : ანგუს კლაუდი — ამერიკელი მსახიობი (გ.2023) მთავარი სტატია: კატეგორია:გარდაცვლილი 1998. 14 მაისი : სინატრა, ფრენკ —ამერიკელი მომღერალი (დ. 1915) 6 სექტემბერი : კუროსავა აკირა — იაპონელი კინორეჟისორი (დ. 1910) ფიზიკა : რობერტ ბ. ლოლინი, ჰორსტ ლ. შტერმერი, დანიელ ჩი ცუი ქიმია : უოლტერ კონი, ჯონ ა. პოპლი ფიზიოლოგია და მედიცინა : რობერტ ფ. ფურხგოტი, ლუი ჯ. ინიარო, ფერიდ მურადი ლიტერატურა : ხოსე სარამაგო მშვიდობა : ჯონ ჰიუმი, დავიდ ტრიმბლი ეკონომიკა : ამარტია სენი
სანტიმეტრი

სანტიმეტრი (სანტი... და ...მეტრი; აღნიშვნა: სმ, cm) — მეტრული სისტემის სიგრძის ერთეული, რომელიც ტოლია 0.01 მეტრის. 1 სმ = 0.01 მ = 0.1 დმ = 10 მმ. ქართული საბჭოთა ენციკლოპედია, ტ. 9, თბ., 1985. — გვ. 88. სანტიმეტრი — უცხო სიტყვათა ლექსიკონი The International System of Units (SI) ↑ დეკამეტრი — სიგრძის საზომი ერთეული (მეტრული სისტემისა); უდრის 10 მეტრს.. ციტირების თარიღი: 17 სექტემბერი, 2021.
პაგანი (კუნძული)

პაგანი (ინგლ. Pagan) — კუნძული მარიანას არქიპელაგში, წყნარ ოკეანეში. ეკუთვნის ჩრდილოეთ მარიანას კუნძულებს და შედის ჩრდილოეთის კუნძულების მუნიციპალიტეტის შემადგენლობაში. კუნძული პაგანი მდებარეობს მარიანას არქიპელაგის ჩრდილოეთ ნაწილში. გარს ეკვრის წყნარი ოკეანის წყლები. კუნძულიდან 68 კმ-ში ჩრდილოეთით მდებარეობს კუნძული აგრიხანი, 48 კმ-ში სამხრეთით — კუნძული ალამაგანი. უახლოესი მატერიკი, აზია, მდებარეობს 2600 კმ-ში. კუნძულ პაგანს, როგორც მარიანის არქიპელაგის სხვა კუნძულებს, აქვს ვულკანური წარმოშობა და წარმოადგენს ერთმანეთთან ვიწრო ყელით შეერთებულ ორ სტრატოვულკანს. ორივე ვულკანი ჩამოყალიბდა კალდერის საზღვრებში და მათი დიამეტრი შეადგენს 7 და 4 კმ-ს. კუნძულის უმაღლესი წერტილი ზღვის დონიდან — ვულკანი ჩრდილოეთ პაგანი, აღწევს 579 მეტრს. მეორე ვულკანი, სამხრეთ პაგანი, აღწევს 548 მეტრს და აქვს მწვერვალი, რომელზეც მდებარეობს ოთხი ვულკანური კრატერი. ყველაზე დიდი ამოფრქვევა კუნძულზე მოხდა 1981 წელს. პაგანის კუნძულის სიგრძე შეადგენს 17 კმ-ს, ხოლო მაქსიმალური სიგანე — 7 კმ-ს. კუნძულის ფართობია — 46,6 კმ². კლიმატი ნოტიო ტროპიკულია. კუნძულზე ხდება ვულკანური ამოფრქვევები და ციკლონები. კუნძულ პაგანის ნაწილს უკავია ტროპიკული ტყეები, რომელშიც ჭარბობს ქოქოსის პალმები და სხვადასხვა ბუჩქები, ასევე მინდვრები. კუნძულის ჩრდილოეთ ნაწილში მდებარეობს პატარა მარილიანი ტბა. კუნძულის პირველი ევროპელი აღმომჩენია ესპანელი, კათოლიკე მისიონერი დიეგო ლუის დე სანვიტორესი (ესპ. Diego Luis de Sanvitores), რომელმაც კუნძული აღმოაჩინა 1669 წელს. შემდგომში კუნძული შევიდა ესპანეთის მფლობელობაში. 1899 წლის 12 თებერვალს ესპანეთმა მარიანას არქიპელაგი მიჰყიდა გერმანიის იმპერიას. გერმანელი ადმინისტრატორის გეორგ ფრიტცის (გერმ. Georg Fritz) მიერ კუნძულის გამოკვლევის დროს ნაპოვნი იქნა ძველად ჩამოროელი ხალხის წარმომადგენლების კუნძულზე ყოფნის კვალი, მათ შორის, სასროლი ქვები და კულტივირებული მცენარეები. 1907 წლიდან კუნძული იყო გერმანიის ახალი გვინეის ნაწილი, რომელიც ემორჩილებოდა კაროლინის კუნძულების საოლქო ოფიცერს. გერმანელების პერიოდში აგრიხანის კუნძულზე მოსახლეობა აწარმოებდა კოპრას, მაგრამ 1904, 1905, 1906 და 1907 წლების ტაიფუნების შემდეგ მისი წარმოება დაეცა 50 %-ით. 1914 წლის 14 ოქტომბერს მარიანის არქიპელაგი ოკუპირებული იქნა იაპონელების მიერ. 1920 წელს კუნძულებზე დაწესდა ერთა ლიგის მანდატი, რომლის მართვასაც აწარმოებდა იაპონია. მეორე მსოფლიო ომის წლებში პაგანის კუნძულზე მოქმედებდა იაპონელთა ავანპოსტი. 1981 წელს კუნძულის მთელი მოსახლეობა — 53 ადამიანი, ევაკუირებული იქნა ძლიერი ვულკანური ამოფრქვევის გამო. მას შემდეგ კუნძული დაუსახლებელია. ↑ 1.0 1.1 Oceandots.com. კუნძული პაგანი. (ინგლისური) ↑ 2.0 2.1 2.2 2.3 2.4 2.5 UN SYSTEM-WIDE EARTHWATCH Web Site. ჩრდილოეთ მარიანას კუნძულები. (ინგლისური). დაარქივებულია ორიგინალიდან — 2022-02-14. ციტირების თარიღი: 2014-11-29. ↑ 3.0 3.1 3.2 Global Volcanism Program. პაგანის ვულკანი. (ინგლისური). დაარქივებულია ორიგინალიდან — 2013-02-19. ციტირების თარიღი: 2014-11-29. ↑ 4.0 4.1 4.2 4.3 4.4 PIBHMC. კუნძული პაგანი. (ინგლისური) ↑ [Homepage Christoph Gäbler. Über die Marianen. კუნძული პაგანი. (გერმანული). დაარქივებულია ორიგინალიდან — 2014-04-27. ციტირების თარიღი: 2014-11-29. Homepage Christoph Gäbler. Über die Marianen. კუნძული პაგანი. (გერმანული)] ↑ 6.0 6.1 6.2 World Statesmen.org. ჩრდილოეთ მარიანას კუნძულები. (ინგლისური)
სათამაშოების ისტორია (ფრენჩაიზი)

სათამაშოების ისტორია (ინგლ. Toy Story) — კომპიუტერული ანიმაციის ტექნოლოგიით შექმნილი ფილმების სერია და დისნეის მედია-ფრენჩაიზი. იგი დაიწყო 1995 წლის ფილმით სათამაშოების ისტორია, რომლის შემქმნელი იყო პიქსარი, ხოლო დისტრიბუტორი — Walt Disney Pictures. ფრენჩაიზის მთავარი პერსონაჟები არიან სათამაშოები, რომლებიც ადამიანებისგან ფარულად ცოცხლდებიან და სხვადასხვა თავგადასავალში ამოჰყოფენ თავს. სერიის ორი ფილმის რეჟისორი იყო ჯონ ლასეტერი, მესამე ფილმის — ლი უნკრიხი, ხოლო მეოთხე ფილმის — ჯოშ კული. ოფიციალური საიტი
ალაის ქედი

ალაის ქედი — ქედი პამირ-ალაის მთათა სისტემაში, ყირგიზეთსა და ნაწილობრივ ტაჯიკეთში. სიმაღლე 5539 მ-მდე (თანდიყოლის პიკი). დასავლეთიდან აღმოსავლეთისაკენ გადაჭიმულია 580 კმ-ზე. სამხრეთით შემოსაზღვრავს ფერღანის ველს. დამახასიათებელია მაღალმთიანი ალპური რელიეფი. აგებულია ქვიშა-თიხოვანი ქანებითა და კრისტალური ფიქლებით. ჩრდილოეთი კალთები დამრეცია და შეიცავს რიგ გასწვრივ ხეობას. სამხრეთი კალთები ციცაბოდ ეშვება ალაის ხეობისკენ. თხემურ ზოლში, განსაკუთრებით დასავლეთ ნაწილში ჭარბობს თოვლი და მყინვარები. გამყინვარების საერთო ფართობია 568 კმ². მთისწინეთში ნახევარუდაბნოს მცენარეულობაა; ფერდობებზე 2000-3000 მ-მდე მშრალი სტეპები და მდელო-სტეპის მცენარეულობაა, უფრო მაღლა ალპური მდელოებია. ალაის ქედი — სტატია დიდი რუსული ენციკლოპედიიდან (რუსული)
სათამაშოების ისტორიის პერსონაჟების სია

აქ წარმოდგენილია მედია ფრენჩაიზ სათამაშოების ისტორიის პერსონაჟების სია. პერსონაჟს ახმოვანებს ტომ ჰენქსი. ეს არის კოვბოი, ფილმის მთავარი გმირის, ენდის საყვარელი სათამაშო. იგი ძირითადად ჩნდება, როგორც გუნდის ლიდერი. მის ბაზ ლაიტერთან მეტოქეობას ეფუძნება სერიის პირველი ფილმი. გახმოვანება ტიმ ალენი (1995–დღემდე, ძირითადი) პატრიკ უორბერტონი (2000–2001) (Buzz Lightyear of Star Command) კოსმოსური მოხეტიალე, რომელიც აღჭურვილია სხვადასხვა ფუნქციის მქონე კოსტიუმით. ფილმებში იგი ბაზის თანაშემწეა, თავდაპირველად კი - მეტოქე. გახმოვანება ჯოან კიუზეკი (1999–დღემდე) მერი კეი ბერგმანი (იოდლის სიმღერა) გოგონა-კოვბოი, ვუდის გუნდის წევრი. პირველად ჩნდება ფილმში სათამაშოების ისტორია 2. თავდაპირველად მას არ სურს ენდის მეგობრებთან დაახლოება. მოგვიანებით იგი გუნდის წევრი ხდება. სათამაშოების ისტორია - ოფიციალური საიტი
მარტიკა

მარტა მარერო (ინგლ. Marta Marrero) უფრო მეტად ცნობილი ფსევდონიმით მარტიკა (ინგლ. Martika) (დ. 18 მაისი, 1969, უიტიე, კალიფორნია, აშშ) — ამერიკელი სიმღერების ავტორი, მომღერალი და მსახიობი. 1980-იანი წლების ბოლოს და 1990-იანი წლების დასაწყისში გამოსცა ორი წარმატებული ალბომი. მისი სიმღერის „Toy Soldiers“ ნაწყვეტი გამოყენებულია რეპერ ემინემის სიმღერაში „Like Toy Soldiers“. სტუდიური ალბომები Martika (1988) Martika's Kitchen (1991) Violince (2004, როგორც Oppera) Oppera (2005, როგორც Oppera) ოფიციალური საიტი მარტიკა კინოფილმების ინტერნეტ-მონაცემთა ბაზაში მარტიკა საიტზე Allmusic მარტიკა საიტზე Discogs ↑ Roberts, David (2006). British Hit Singles & Albums, 19th, London: Guinness World Records Limited, გვ. 351. ISBN 1-904994-10-5.
Demolition Man (EP)

Demolition Man — ინგლისელი მუსიკოს სტინგის საუნდტრეკული ალბომი და EP. იგი 1993 წლის 21 სექტემბერს აშშ-ში და 1 ნოემბერს ბრიტანეთში გამოიცა ლეიბლ A&M-ის მიერ. ჩანაწერი გამოვიდა სილვესტერ სტალონესა და უესლი სნაიპსის მონაწილეობით გადაღებული ფილმის დამანგრეველი მხარდასაჭერად. მასში შეტანილია სტინგის მიერ ჩაწერილი The Police-ის სიმღერის „Demolition Man“ ახალი ვერსია, ისევე, როგორც რამდენიმე საკონცერტო ჩანაწერი, აღებული იტალიაში, კოდროიპოში 1993 წლის 25 ივლისს ჩატარებული კონცერტიდან. აშშ და საერთაშორისო/ევროპული EP Billboard-ში მითითებული იყვნენ, როგორც ალბომი, მაგრამ ბრიტანული გამოცემა სტანდარტული სინგლის სახით ატარებდა, სასათაურო კომპოზიციით, სინგლის სპეციალური ვერსიით და ორი საკონცერტო ჩანაწერით. ბრიტანული გამოცემა მოხვდა ბრიტანეთის სინგლების ჩარტში, სადაც 21-ე ადგილამდე ავიდა. ბრიტანული EP (31454 0162 2) / საერთაშორისო გამოცემა (ევროპა) EP (540 162-2) Demolition Man (სტინგი) – 5:27 King of Pain (საკონცერტო) (სტინგი) – 7:21 Shape of My Heart (საკონცერტო) (სტინგი, დომინიკ მილერი) – 4:32 Love Is Stronger Than Justice (The Munificent Seven) (საკონცერტო) (სტინგი) – 7:29 It's Probably Me (საკონცერტო) (ერიკ კლეპტონი, მაიკლ კემენი, სტინგი) – 6:18 A Day in the Life (საკონცერტო) (ლენონი/მაკ-კარტნი) – 4:06 ბრიტანული CDS (580 453-2) Demolition Man (Soulpower-ის მიქსის ვერსია) (სტინგი) – 3:40 Demolition Man (ფილმის ვერსია) (სტინგი) – 5:27 It's Probably Me (საკონცერტო) (კლეპტონი, კემენი, სტინგი) – 6:18 A Day in the Life (საკონცერტო) (ლენონი/მაკ-კარტნი) – 4:06 ინფორმაცია სტინგის ოფიციალურ საიტზე ↑ Demolition Man AllMusic-ზე ↑ Browne, David. (1993-10-29) Demolition Man. Entertainment Weekly. დაარქივებულია ორიგინალიდან — 2008-05-10. ციტირების თარიღი: 2013-05-17. ↑ Brackett, Nathan (2004). The Rolling Stone Album Guide. New York City, New York: Simon and Schuster, გვ. 784. ISBN 0-7432-0169-8.  ↑ Sting - Demolition Man (CD, MiniAlbum, US) at Discogs ↑ Sting - Demolition Man (CD, MiniAlbum, Europe) at Discogs ↑ Sting - Demolition Man (CD, Maxi-Single, UK) at Discogs ↑ Chart Stats - Sting - Demolition Man
აფროსნისებრნი

აფროსნისებრნი (ლათ. Papilionidae) — დღის პეპლების ოჯახი. აერთიანებს 700 სახეობას. ფრთების შლილი 30 სმ აღწევს. მოხატულობა მრავალგვარია, მკვეთრი, ფოლადისფერი ელფერით. უკანა ფრთები ხშირად გრძელი კუდის მსგავსი გამონაზარდით ბოლოვდება. აფროსნისებრნი მთელ მსოფლიოშია გავრცელებული, განსაკუთრებით ტროპიკებში. საქართველოში — 6 სახეობაა. ფართოდაა გავრცელებული მაქაონი, პოდალირიუსი, აპოლონი და შავი აპოლონი. საყურადღებოა კავკასიური ენდემი „ნორდმანი“ — Parnassius nordmanni, რომელიც ზღვის დონიდან 3600-3900 მ-ზე ადის და კავკასიური თაისი — Thaiscarisyi caucasica, რომლის მატლი მხოლოდ საქართველოში გავრცელებული ძირმწარათი იკვებება. დიდმანიძე ე., ქართული საბჭოთა ენციკლოპედია, ტ. 2, თბ., 1977. — გვ. 28.
ასუნსიონი (კუნძული)

ასუნსიონი (ინგლ. Asuncion) — კუნძული მარიანას არქიპელაგში, წყნარ ოკეანეში. ეკუთვნის ჩრდილოეთ მარიანას კუნძულებს და შედის ჩრდილოეთის კუნძულების მუნიციპალიტეტის შემადგენლობაში. კუნძული ასუნსიონი მდებარეობს მარიანას არქიპელაგის ჩრდილოეთ ნაწილში. გარს ეკვრის წყნარი ოკეანის წყლები. კუნძულიდან 101 კმ-ში სამხრეთ-აღმოსავლეთით მდებარეობს კუნძული აგრიხანი, 37 კმ-ში ჩრდილო-დასავლეთით — კუნძული მაუგი. უახლოესი მატერიკი — აზია, მდებარეობს 2500 კმ-ში. კუნძულ ასუნსიონს, როგორც მარიანის არქიპელაგის სხვა კუნძულებს, აქვს ვულკანური წარმოშობა და წარმოადგენს ასუნსიონის ვულკანის კონუსს. ვულკანი ფორმით ასიმეტრიულია: ჩრდილო-აღმოსავლეთი ფერდოები უფრო ციცაბოა, ხოლო სამხრეთ-დასავლეთით დახრა თანდათანობითია და ნაკლებად შესამჩნევი. სამხრეთი და დასავლეთი ფერდოები დაფარულია ვულკანური ფერფლით. კუნძულის რელიეფი მთიანია, ციცაბო ფერდოებით და ღრმა ხეობებით. ასუნსიონის კუნძულის სიგრძე შეადგენს დაახლოებით 3,4 კმ-ს, სიგანე — 2,6 კმ-ს. კუნძულის უმაღლესი წერტილი ზღვის დონიდან აღწევს 891 მეტრს. ასუნსიონის კუნძულის ფართობი შეადგენს 7,31 კმ²-ს. კლიმატი ნოტიო ტროპიკულია. კუნძულზე ხდება ვულკანური ამოფრქვევები და ციკლონები. ვულკანების ზედა ფერდოებზე მდებარეობს მინდვრები და გვიმრების ნარგავები, ხოლო ხეობებში — ტროპიკული ტყეები. კუნძულის ნაწილი დაფარულია ქოქოსის პალმებით (ქოქოსის პლანტაციების კვალი), ნესვის ხეებით, პანდანუსებით. კუნძულის პირველი ევროპელი აღმომჩენია ესპანელი, კათოლიკე მისიონერი დიეგო ლუის დე სანვიტორესი (ესპ. Diego Luis de Sanvitores), რომელმაც კუნძული აღმოაჩინა 1668 წელს. შემდგომში კუნძული შევიდა ესპანეთის მფლობელობაში. 1899 წლის 12 თებერვალს ესპანეთმა მარიანას არქიპელაგი მიჰყიდა გერმანიის იმპერიას. 1907 წლიდან კუნძული იყო გერმანიის ახალი გვინეის ნაწილი, რომელიც ემორჩილებოდა კაროლინის კუნძულების საოლქო ოფიცერს. 1909 წლიდან 1912 წლის ჩათვლით ასუნსიონის კუნძულზე ხდებოდა ადგილობრივი ჩიტების დაჭერა ფრთების მოსაპოვებლად, რომელიც შემდგომში გამოიყენებოდა იაპონელთა და ევროპელთა ქუდების მორთულებისათვის. 1914 წლის 14 ოქტომბერს მარიანის არქიპელაგი ოკუპირებული იქნა იაპონელების მიერ. 1920 წელს კუნძულებზე დაწესდა ერთა ლიგის მანდატი, რომლის მართვასაც აწარმოებდა იაპონია. 1980 წელს კუნძული ასუნსიონი გამოცხადდა ნაკრძალად. დღეისათვის კუნძული ასუნსიონი დაუსახლებელია. იგი დასახლებული იყო 1695 წლამდე, როდესაც ყველა მოსახლე გადაასახლეს ჯერ კუნძულ საიპანზე, ხოლო შემდეგ, 1698 წელს, კუნძულ გუამზე. ↑ 1.0 1.1 1.2 Oceandots.com. კუნძული ასუნსიონი. (ინგლისური) ↑ 2.0 2.1 2.2 2.3 2.4 2.5 UN SYSTEM-WIDE EARTHWATCH Web Site. ჩრდილოეთ მარიანას კუნძულები. (ინგლისური). დაარქივებულია ორიგინალიდან — 2022-02-14. ციტირების თარიღი: 2014-11-29. ↑ 3.0 3.1 Global Volcanism Program. ასუნსიონის ვულკანი. (ინგლისური). დაარქივებულია ორიგინალიდან — 2010-07-19. ციტირების თარიღი: 2014-11-29. ↑ 4.0 4.1 [Homepage Christoph Gäbler. Über die Marianen. კუნძული ასუნსიონი.(გერმანული). დაარქივებულია ორიგინალიდან — 2014-04-27. ციტირების თარიღი: 2014-11-29. Homepage Christoph Gäbler. Über die Marianen. კუნძული ასუნსიონი.(გერმანული)] ↑ 5.0 5.1 5.2 World Statesmen.org. ჩრდილოეთ მარიანას კუნძულები. (ინგლისური) ↑ 6.0 6.1 PIBHMC. კუნძული გუგუანი. (ინგლისური)
დოლფ ლუნდგრენი

დოლფ ლუნდგრენი (ნამდვილი სახელი ჰანს ლუნდგრენი; დ. 3 ნოემბერი 1957) — შვედი მსახიობი, რეჟისორი და აღმოსავლური ორთაბრძოლების ოსტატი. მისი სახელი ასოცირდება მოქმედებითი ჟანრის ფილმების მსახიობების თაობასთან, რომელშიც შედიან სილვესტერ სტალონე, ჩაკ ნორისი, არნოლდ შვარცენეგერი, ბრიუს უილისი, სტივენ სიგალი და ჟან-კლოდ ვან დამი. ცნობილია კინოფილმებში შესრულებული სხვადასხვა როლით, რომელთა შორის აღსანიშნავია ჰი-მენი (სამყაროს მბრძანებლები, მოკრივე ივან დრაგო (როკი IV) და ფრენკ კესტლი (დამსჯელი). შეგიძლიათ იხილოთ მედიაფაილები თემაზე „დოლფ ლუნდგრენი“ ვიკისაწყობში. დოლფ ლუნდგრენი Twitter-ზე დოლფ ლუნდგრენი Facebook-ზე ოფიციალური საიტი მეგზური დოლფ ლუნდგრენი კინოფილმების ინტერნეტ-მონაცემთა ბაზაში ↑ Chase (October 1999). Chase's calendar of events. Contemporary Books, გვ. 557. ISBN 978-0-8092-2776-1. ციტირების თარიღი: 1 August 2011.
ნეფერკასოკარი

ნეფერკასოკარი — ეგვიპტის სავარაუდო ფარაონი II დინასტიიდან. ნეფერკასორი ატარებდა მემფისის მიცვალებულთა ღმერთ-მფარველის ზედმეტსახელს,. „მშვენიერი სოკარის ორეული.“ ეს სახელი ადასტურებს თქმულებას, რომ ფარაონები პირველი ორი დინასტიის, იყვნენ უკვე ტინის მკვიდრები და ერქვათ ტინიტანები, მაგრამ უკვე ცხოვრობდნენ მემფისში. ტურინის პაპირუსის თანახმად, იგი მართავდა 8 წელი 3 თვე და 4 დღე. შესაძლოა იგი იყოს ასევე მანეთონის მიერ მოხსენიებული სესოხრისი, რომელიც ქვეყანას მართავდა 48 წელი. Francesco Raffaele: Nwbnefer, Neferkara and Neferkaseker
ჰი-მენი

ჰი-მენი (ინგლ. He-Man) — სამყაროს მბრძანებლების კომიქსების და რამდენიმე ანიმაციური სატელევიზიო სერიალის, აგრეთვე ფილმების პერსონაჟი, რომელიც გამოირჩევა ზებუნებრივი ძალით. იგი ხშირად არის უფლისწულ ადამის ალტერ ეგო. ჰი-მენი და მისი მეგობრები ეტერნიას სამეფოსა და რუხი თავის ქალის სასახლეს იცავენ სკელეტორისგან. „ჰი-მენი და სამყაროს მბრძანებლები“ — კინოფილმების ინტერნეტ-მონაცემთა ბაზა (ინგლისური) (1983–1985 წლების სერიალი) „სამყაროს მბრძანებლები“ — კინოფილმების ინტერნეტ-მონაცემთა ბაზა (ინგლისური) (1987 წლის სერიალი) „ჰი-მენის ახალი თავგადასავლები“ — კინოფილმების ინტერნეტ-მონაცემთა ბაზა (ინგლისური) (1990–1991 წლების სერიალი) „ჰი-მენი და სამყაროს მბრძანებლები“ — კინოფილმების ინტერნეტ-მონაცემთა ბაზა (ინგლისური) (2002 წლის სერიალი) ↑ „Video: A He Man for All Seasons“. Time. 1985-01-07. დაარქივებულია ორიგინალიდან — 2010-10-13. ციტირების თარიღი: 2010-03-08. ↑ „Panda director 'for He-Man movie“. BBC News. 2009-01-30. ციტირების თარიღი: 2009-09-24.
Force Majeure (ალბომი)

Force Majeure — ჯგუფ Tangerine Dream-ის 1979 წლის სტუდიური ალბომი. თავდაპირველად გამოიცა გამჭვირვალე გრამფირფიტაზე.Stratosfear-ის შემდეგ ეს არის ჯგუფის განვითარება უფრო მელოდიური ჟღერადობის მიმართულებით, რომელიც 1980-იანებში ჩამოუყალიბდა, გიტარების, დასარტყმელი საკრავებისა და სხვადასხვა მუსიკალური სუიტის შერწყმით, რაც უფრო მეტად პროგრესული როკის ელემენტია, ვიდრე ბერლინის სკოლის ტრადიცია. ბრიტანეთში Force Majeure იყო ჯგუფის მეოთხე ყველაზე გაყიდვადი ალბომი, რომელიც ჩარტში 26-ე პოზიციამდე ავიდა და 7 კვირა იმყოფებოდა. ყველა სიმღერის ავტორი — კრისტოფერ ფრანკე და ედგარ ფრეზე. ↑ Kirby, Brian E.. Force Majeure - Tangerine Dream AllMusic-ზე ↑ ბერლინგი, მაიკლ. (3 აგვისტო 2014) Force Majeure. Voices in the Net. ↑ Tangerine Dream – Force Majeure. Discogs (2014).
1997

ვიკისაწყობში არის გვერდი თემაზე: 1997 1997 (ათას ცხრაას ოთხმოცდაჩვიდმეტი) წელი — გრიგორიანული კალენდრის არანაკიანი წელიწადი, რომლის პირველი დღეა ოთხშაბათი. ეს წელი არის XX საუკუნის მე-10 დეკადის მე-7 წელი. 2 მაისი : დიდ ბრიტანეთში ტონი ბლერი პრემიერ-მინისტრი გახდა. 12 მაისი : ხელი მოეწერა ხასავიურთის სამშვიდობო შეთანხმებას რუსეთსა და ჩეჩნეთს შორის. 17 მაისი : ლორან კაბილა გახდა კონგოს დემოკრატიული რესპუბლიკის პრეზიდენტი. 31 აგვისტო : პარიზში, ავტოავარიაში დაიღუპა უელსის პრინცესა დაიანა. 11 ნოემბერი : საქართველოში გაუქმდა სიკვდილით დასჯა. მთავარი სტატია: კატეგორია:დაბადებული 1997. 3 მარტი : კამილა კაბელო — კუბელი-ამერიკელი მომღერალი 13 იანვარი : ოთარ გოშაძე — ქართველი ფეხბურთელი 24 იანვარი : ბექა ქურდაძე — ქართველი ფეხბურთელი 24 თებერვალი : რეი მანაი — ალბანელი ფეხბურთელი 7 მარტი : ჯანლუკა გრავა — იტალიელი ყოფილი ფეხბურთელი 12 მაისი : ფრენკი დე იონგი — ნიდერლანდელი ფეხბურთელი მთავარი სტატია: კატეგორია:გარდაცვლილი 1997. 9 მარტი : The Notorious B.I.G. — ამერიკელი რეპერი (დ. 1972) 5 აპრილი : გინზბერგი, ალენ — ამერიკელი პოეტი 30 ივლისი : ბაო-დაი — ვიეტნამის უკანასკნელი იმპერატორი 8 აგვისტო : რიხტერი, სვიატოსლავ — პიანისტი (დ. 1915) 31 აგვისტო : დაიანა — უელსის პრინცესა (დ. 1961) 4 სექტემბერი : აიზენკი, ჰანს — გერმანული წარმოშობის ინგლისელი ფსიქოლოგი (დ. 1916) 5 სექტემბერი : შოლტი, გეორგ — უნგრელი დირიჟორი (დ. 1912) 25 დეკემბერი : გიორგი გავაშელი — ქართველი და საბჭოთა ფეხბურთელი (დ. 1947) ფიზიკა : სტივენ ჩუ, კლოდ კოენი-ტანუჯი, უილიამ ფილიპსი ქიმია : პოლ ბოიერი, ჯონ უოლკერი, ჰენს სკოუ ფიზიოლოგია და მედიცინა : სტანლი პრუსინერი ლიტერატურა : დარიო ფო მშვიდობა : ჯოდი უილიამსი ეკონომიკა : რობერტ მერტონი, მაირონ შოლსი
აფშილები

აფშილები, აფსილები — ისტორიული კოლხეთის სამეფოს ტერიტორიაზე მოსახლე ტომი. პირველად იხსენიებს რომაელი მწერალი გაიუს სეკუნდუს პლინიუსი (I საუკუნე). სებასტოპოლისის (ახლანდელი სოხუმის) ახლოს, მის სამხრეთით. II საუკუნიდან ჰქონდათ საკუთარი სამთავრო, რომლის გამგებელს რომის იმპერატორი ამტკიცებდა. მათი ეთნიკური კუთვნილების შესახებ წყაროებში ცნობები არ მოგვეპოვება. სახელწოდების მიხედვით მკვლევართა ნაწილი მათ მიიჩნევს თანამედროვე აფხაზთა (აფსუების) წინაპრებად, ხოლო ნაწილი — ქართველურ ტომად. IV საუკუნიდან შედიოდნენ ლაზიკის სამეფოში. VII საუკუნის I ნახევარში აბაზგებთან გაერთიანდნენ, მათი ნაწილი კი დასავლურ-ქართულ ტომებს შეერწყა. VIII საუკუნის შემდეგ წყაროებში მათ ცალკე აღარ იხსენიებენ. აფშილეთი ანჩაბაძე ზ., ქსე, ტ. 2, გვ. 28, თბ., 1977 ლომოური ნ., ენციკლოპედია „საქართველო“, ტ. 1,გვ. 248, თბ., 1997
ჰუჯეფა I

ჰუჯეფა I — ძველი ეგვიპტის მეორე დინასტიის ფარაონის ფსევდონიმი ან კარტუშის სახელი. მისი მეფობის ზუსტი ხანგრძლივობა უცნობია. ტურინის პაპირუსის მიხედვით იგი 11 წელი მართავდა ქვეყანას. ძველი ბერძენი ისტორიკოსი მანეთონი ვარაუდობდა, რომ იგი ქვეყანას მართავდა 48 წელი. ეგვიპტოლოგები ორივე ცნობას გადაჭარბებულად მიიჩნევენ და თვლიან, რომ ჰუჯეფა I ფარაონი იყო მაქსიმუმ 2 წლის განმავლობაში. სახელი ჰუჯეფა მოიხსენიება საქარისა და ტურინის სიებში. ორივე სია ჰუჯეფას წინამორბედად ნეფერკასოკარს, ხოლო მემკვიდრედ – ხასეხემუის თვლის. Alan H. Gardiner: The royal canon of Turin. Griffith Institute of Oxford, Oxford (UK) 1997, ISBN 0-900416-48-3 Iorwerth Eiddon Stephen Edwards: The Cambridge Ancient History Vol. 1, Pt. 2: Early history of the Middle East, 3rd volume (Reprint). Cambridge University Press, Cambridge 2006, ISBN 0-521-07791-5
Tangram (ალბომი)

Tangram — ჯგუფ Tangerine Dream-ის 1980 წლის სტუდიური ალბომი. იგი არის ჯგუფის რიგით მეხუთე ყველაზე გაყიდვადი ალბომი. ბრიტანულ საუკეთესო 40-ეულში მან #36 ადგილი დაიკავა და ჩარტში 5 კვირის განმავლობაში იმყოფებოდა. ↑ Farley, Keith. Tangram - Tangerine Dream AllMusic-ზე
Dream On (Depeche Mode-ის სიმღერა)

„Dream On“ — ინგლისური ელექტრონული ჯგუფ Depeche Mode-ის სიმღერა. იგი გამოვიდა 2001 წლის 23 აპრილს, როგორც პირველი სინგლი ალბომიდან Exciter. სიმღერის ოფიციალური მუსიკალური ვიდეოს რეჟისორია სტეფან სედნო. ინფორმაცია სინგლის შესახებ ჯგუფის ოფიციალურ საიტზე ↑ Dalton, Stephen. (14 May 2001) Depeche Mode : Exciter. NME. IPC Media. ციტირების თარიღი: 28 March 2014.
I Feel Loved

„I Feel Loved“ — ინგლისური ელექტრონული ჯგუფ Depeche Mode-ის სიმღერა. იგი გამოვიდა 2001 წლის 30 ივლისს, როგორც მეორე სინგლი ალბომიდან Exciter. სიმღერის ოფიციალური მუსიკალური ვიდეოს რეჟისორია ჯონ ჰილკოუტი. ინფორმაცია სინგლის შესახებ ჯგუფის ოფიციალურ საიტზე
პლინიუსი

საკუთარი სახელი პლინიუსი შეიძლება აღნიშნავდეს ერთ-ერთ შემდეგ პიროვნებათაგანს: პლინიუს უფროსი — რომაელი მწერალი პლინიუს უმცროსი — რომაელი მწერალი
Freelove

„Freelove“ — ინგლისური ელექტრონული ჯგუფ Depeche Mode-ის სიმღერა. იგი გამოვიდა 2001 წლის 5 ნოემბერს, როგორც მესამე სინგლი ალბომიდან Exciter. სიმღერის ოფიციალური მუსიკალური ვიდეოს რეჟისორია ჯონ ჰილკოუტი. ინფორმაცია სინგლის შესახებ ჯგუფის ოფიციალურ საიტზე
Goodnight Lovers

„Goodnight Lovers“ — ინგლისური ელექტრონული ჯგუფ Depeche Mode-ის სიმღერა. იგი გამოვიდა 2002 წლის 11 თებერვალს, როგორც მეოთხე სინგლი ალბომიდან Exciter. სიმღერის ოფიციალური მუსიკალური ვიდეოს რეჟისორია ჯონ ჰილკოუტი. ინფორმაცია სინგლის შესახებ ჯგუფის ოფიციალურ საიტზე
Precious (Depeche Mode-ის სიმღერა)

„Precious“ — ინგლისური ელექტრონული ჯგუფ Depeche Mode-ის სიმღერა. იგი გამოვიდა 2005 წლის 3 ოქტომბერს, როგორც პირველი სინგლი ალბომიდან Playing the Angel . გამოცემის შემდეგ სიმღერა სრულდებოდა ჯგუფის 2005-2014 წლების ყველა კონცერტზე. ინფორმაცია სინგლის შესახებ ჯგუფის ოფიციალურ საიტზე
აფშილეთი

აფშილეთი, აფსილეთი — აფშილებით დასახლებული ტერიტორია ისტორიულ კოლხეთში. თავდაპირველად ფლავიუს არიანეს (II საუკუნე) ცნობით, მოიცავდა ახლანდელი ოჩამჩირის მუნიციპალიტეტს მდინარე ღალიძგის ჩრდილოეთით მდინარე კოდორამდე. წარმოადგენდა რომის ვასალურ პატარა სამთავროს. IV საუკუნისთვის სამხრეთიდან ლაზების (ეგრების) მოწოლის შედეგად უფრო ჩრდილოეთით გადაინაცვლა კოდორს გადაღმა და, როგორც ქართული წყაროებიდან (ჯუანშერი) ჩანს , ქ. ცხუმი (სოხუმი) უკვე მის მიწა-წყალზე ივარაუდება. IV-VI საუკუნეებში აფშილეთი ლაზიკის (ეგრისის) სამეფოში შედიოდა როგორც მისი ქვეშევრდომი სამთავრო. მისი მთავარი ლაზების მეფეს ხარკს უხდიდა და ჯარითაც უნდა დახმარებოდა. VII საუკუნის I ნახევარში ბიზანტიის ხელისუფლებამ მისი დასავლეთი ნაწილი აბაზგიასთან გააერთიანა და აფშილეთმა დამოუკიდებელი სამთავროს სტატუსი დაკარგა, ხოლო აღმოსავლეთი ნაწილი (მდინარე კოდორის სამხრეთით) ეგრისს შეერწყა. VII საუკუნიდან ბიზანტიის მწელებისათვის აფშილეთი გაიგივებული იყო აბაზგიის პოლიტიკურ ცნებასთან, ხოლო VIII საუკუნიდან ქართულ წყაროებში — ტერმინ „აფხაზეთთან“. არიანე ფლავიუს, მოგზაურობა შავი ზღვის გარშემო. ნ. კეჭაღმაძის გამოც., თბ., 1961; პროკოპი კესარიელი, De bello gothico. წგნ.: გეორგიკა, ს. ყაუხჩიშვილის გამოც. , ტ. 2, თბ., 1965 ანჩაბაძე ზ., ქსე, ტ. 2, გვ. 28, თბ., 1977 ლომოური ნ., ენციკლოპედია „საქართველო“, ტ. 1,გვ. 248, თბ., 1997
A Pain That I'm Used To

„A Pain That I'm Used To“ — ინგლისური ელექტრონული ჯგუფ Depeche Mode-ის სიმღერა. იგი გამოვიდა 2005 წლის 12 დეკემბერს, როგორც მეორე სინგლი ალბომიდან Playing the Angel . სინგლის b-მხარეა „Newborn“. ინფორმაცია სინგლის შესახებ ჯგუფის ოფიციალურ საიტზე